The Dirty Dozen

The Dirty Dozen (euskaraz Hamabi Arloteak) 1967ko Robert Aldrich estatubatuar zinema zuzendariaren gerra filma bat da. E. M. Nathanson idazlearen izenburu berdineko eleberrian oinarrituta dago, era berean, eleberria Ameriketako Estatu Batuetako Armadako benetazko Filthy Thirteen ("Hamairu Zarpailak") eraso-taldean oinarritu zen. Filma honek sekulako aktore-taldea bildu zuen, haietako asko Hollywoodeko izar handiak, honako hauek izan zirelarik: Lee Marvin, Ernest Borgnine, Charles Bronson, Jim Brown, John Cassavetes, Richard Jaeckel, George Kennedy, Trini Lopez, Ralph Meeker, Robert Ryan, Telly Savalas, Donald Sutherland, Robert Webber eta Clint Walker.

Filma honek Oscar Sarietarako hiru izendapen jaso zituen.

 Argumentua 
Bigarren Mundu Gerra. Reisman komandantea (Lee Marvin) Italiako gerra-kanpainian nabarmendu den izaera gogorreko estatubatuar komandante bat da. Halere, bere bertute handiena disziplina da, horrek bere goi-agintariekin harreman gatazkatsua izatea ekarri dio. Hala eta guztiz, bere militar ibilbide bikaina dela eta, goi-agintariek misio suizida baten ardura eman diote: nazien gotorleku bat erasotu eta bertan dauden guztiak hiltzea, Hirugarren Reicheko goi-agintariak baitira. Horretarako bere eraso-taldea osatuko duten espetxeko hamabi preso entrenamendu gogor baten bidez prestatu beharko diote, hamabi preso horiek ardi beltz batzuk izateaz gain zein baino zein arlote eta hezigabeagoak dira.

 Aktoreak 
 Lee Marvin: John Reisman kolonela
 Robert Ryan: Everett Dasher-Breed kolonela
 Ernest Borgnine: Worden jenerala
 George Kennedy: Max Armbruster maiorra

 Hamabi Arloteak 

 Pertsonaia Aktorea Zigorra Patua Franko, V. R.  John Cassavetes  Urkamendira zigortua  Bizkarrean eta lepoan jasotako tiro ugariz eraila Vladek, M.  Tom Busby  30 urtetako bortxazko lanetara zigortua  Buruan jasotako tiroz eraila Jefferson, R. T.  Jim Brown  Urkamendira zigortua  Besoan eta bizkarrean jasotako tiroez eraila Pinkley, V. L.  Donald Sutherland  30 urtetako espetxe zigorra  Bizkarrean jasotako hiru tiroez eraila Gilpin, S.  Ben Carruthers  30 urtetako bortxazko lanetara zigortua  Leherketan hila Posey, S.  Clint Walker  Urkamendira zigortua  Leherketan hila Wladislaw, T.  Charles Bronson  Urkamendira zigortua  Zauritua Sawyer, S. K.  Colin Maitland  20 urtetako bortxazko lanetara zigortua  Lepoan bi tiro jasota eraila; gorpua ontzian lehertua Lever, R.  Stuart Cooper  20 urtetako espetxe zigorra   Lepoan bi tiro jasota eraila; gorpua ontzian lehertua Bravos, T. R.  Al Mancini  20 urtetako bortxazko lanetara zigortua  Bularrean hiru tiro jasota Jiminez, J. P.  Trini Lopez  20 urtetako bortxazko lanetara zigortua  Lepoa hautsita eraila Maggott, A. J.  Telly Savalas  Urkamendira zigortua  Bularrean eta bizkarrean hamar tiro jaso ondoren eraila

 Kanpo estekak 
 The Dirty Dozen filmaren IMDBko fitxa irakurgai 

Kategoria:Robert Aldrichek zuzendutako filmak
Kategoria:Ameriketako Estatu Batuetako filmak
Kategoria:Soinu edizio onenaren Oscar Saria irabazi duten filmak
Kategoria:Mendebaldeko Fronteari buruzko filmak (Bigarren Mundu Gerra)
Kategoria:Ekintza filmak
Kategoria:Liburuetan oinarritutako filmak
Kategoria:1967ko filmak
Kategoria:Euskarazko audioa duten nazioarteko filmak
Kategoria:Euskaratutako filmak